CELEX: E2020P0012
Language: da
Date: 2020-08-28 00:00:00
Title: Sag anlagt den 28. august 2020 af Telenor ASA og Telenor Norge AS mod EFTA-Tilsynsmyndigheden (Sag E-12/20) 2020/C 343/15

15.10.2020   
            
            
               DA
            
            
               Den Europæiske Unions Tidende
            
            
               C 343/19
            
         
      Sag anlagt den 28. august 2020 af Telenor ASA og Telenor Norge AS mod EFTA-Tilsynsmyndigheden
      (Sag E-12/20)
      (2020/C 343/15)
      Telenor ASA og Telenor Norge AS har ved advokat Siri Teigum, Advokatfirmaet Thommessen AS, Postboks 1484 Vika, 0116 Oslo, Norge, den 28. august 2020 anlagt sag mod EFTA-Tilsynsmyndigheden ved EFTA-Domstolen.
      Sagsøgerne har nedlagt følgende påstande:
      
                  —
               
               
                  beslutningen af 29. juni 2020 i sag nr. 71480, Telenor, annulleres i sin helhed.—
               
            
                  —
               
               
                  subsidiært annulleres beslutningen delvist, dvs. for så vidt angår en eller to de omtvistede individuelle overtrædelser, og
               
            
                  —
               
               
                  mere subsidiært annulleres beslutningen delvis i relation til stabilitetsprogrammerne, for så vidt angår 2011 og 2012,
               
            
                  —
               
               
                  mere subsidiært annulleres eller nedsættes de bøder, som sagsøgerne er blevet pålagt, under udøvelse af domstolens fulde prøvelsesret. og
               
            
                  —
               
               
                  EFTA-Tilsynsmyndigheden tilpligtes at betale sagsøgernes omkostninger og udgifter i forbindelse med denne sag.
               
            
         Retlige og faktiske omstændigheder samt søgsmålsgrunde:
      
      
                  —
               
               
                  Telenor ASA er en global teleoperatør, der udbyder sine tjenester i de nordiske lande og i Asien. Telenor Norge AS, der opererer på det norske marked for telekommunikationstjenester, er dens datterselskab. I afgørelsen blev Telenor ASA og Telenor Norge AS anset for at hæfte solidarisk for betaling af de pågældende bøder (i det følgende samlet benævnt »Telenor« eller »sagsøgeren«).
               
            
                  —
               
               
                  EFTA-Tilsynsmyndigheden traf en afgørelse i sag nr. 71480 (afgørelsen) den 29. juni 2020, hvori den konkluderede, at Telenor havde tilsidesat EØS-aftalens artikel 54 ved at anvende urimelige takster, der ikke gjorde det muligt for lige så effektive konkurrenter, der var afhængige af engrosadgangs- og oprindelsestjenester på Telenors offentlige mobiltelefonnet i Norge, til at kopiere de enkeltstående mobile bredbåndstilslutninger (MBB), som Telenor Norge AS tilbød til privatkunder i Norge, uden at lide tab, herunder engrostaksterne for virtuelle mobilnetoperatører fra den 1. august 2008 til den 31. august 2010, engrostaksterne for virtuelle mobilnetoperatører fra den 1. januar 2008 til den 30. november 2010, og taksterne fra engrostjenesteudbyderen (SP) fra den 1. januar 2008 til den 31. december 2012.
               
            
                  —
               
               
                  Tilsynsmyndigheden pålagde Telenor at betale tre særskilte bøder på 32 562 000 EUR (NwN), 27 783 000 EUR (Ventelo) og 51 606 000 EUR (SP’er), i alt 111 951 000 EUR, og pålagde Telenor omgående at bringe sådanne handlinger til ophør, for så vidt som det ikke allerede var sket. Desuden pålagde Tilsynsmyndigheden Telenor at afstå fra at gentage en sådan adfærd, og enhver adfærd med samme eller tilsvarende formål eller virkning.
               
            
                  —
               
               
                  Efter sagsøgerens opfattelse kan afgørelsen ikke danne grundlag for en konstatering af, at der foreligger en tilsidesættelse af EØS-aftalens artikel 54, jf. artikel 1.
               
            
                  —
               
               
                  Sagsøgeren har anført, at beslutningen indledes med en hidtil uset og retsstridig definition af detailmarkedet, der ikke har støtte i analysen. Sagsøgeren fastholder, at Tilsynsmyndigheden uretmæssigt støtter sin marginvurdering og sin analyse af virkningerne på dette alt for snævre marked. Den undlod derfor at lægge den måde, hvorpå konkurrencen rent faktisk finder sted på markedet, til grund for sagen. Da Tilsynsmyndigheden udmålte bøderne, anlagde den imidlertid en bred vurdering, idet den lagde store summer af engrosomsætningen uden for dette marked til grund, og indregnede Telenors indtægter i de efterfølgende omsætningsled tre gange. Sagsøgeren har anført, at dette førte til en bøde, der var fuldstændig uforholdsmæssig og i strid med ESA’s egne retningslinjer.